Source: https://ispis.sk/judikatura/KSKE/2Cb8993/1994
Timestamp: 2020-04-01 09:18:22+00:00
Document Index: 17242736

Matched Legal Cases: ['§ 19', '§ 19', '§ 103', '§ 107', '§ 146', '§ 42', '§ 221', '§ 205', 'súd ', 'súd ', '§ 19', '§ 19', '§ 107', 'súd ', 'súd ', 'súd ', 'súd ', '§ 146']

KSKE 2 Cb 8993/1994 - iSpis
iSpis Judikatúra – KSKE 2 Cb 8993/1994
KS v Košiciach, dátum 07.08.2012, sp.zn. KSKE 2 Cb 8993/1994
§ 19 OSP § 19 ods. 2 OZ § 103 OSP § 107 ods. 4 OSP § 146 ods. 1 písm. c) OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 2Cb/8993/1994 Identifikačné číslo súdneho spisu: 7094898615 Dátum vydania rozhodnutia: 07. 08. 2012 Meno a priezvisko sudcu, VSÚ: JUDr. Slávka Maruščáková ECLI: ECLI:SK:KSKE:2012:7094898615.1
Uznesenie Krajský súd v Košiciach v právnej veci žalobcu R. a.s., areál výzkumných ústavů, J. XXX, XXX XX J. 9, L., A.: XXXXXXXX, Česká republika, zastúpeného advokátom JUDr. Vladimírom Krejčíkom, Anglická 28, 120 00 Praha 2, Česká republika proti žalovanému Y. J., a.s., Y. XX, XXX XX J., A.: XXXXXXXX o zaplatenie 88 392,00 Kč s prísl., takto
Právny predchodca žalobcu R. výzkumný ústav materiálů, S. XX, J. žalobou zo dňa 10.6.1993 žiadal súd, aby zaviazal právneho predchodcu žalovaného Y. ústav kovoprůmyslu, státní podnik, Y. XX, J., na zaplatenie sumy 88 392,00 Sk s prísl. Súčasne požadoval náhradu trov konania.
Z výpisu z Obchodného registra Okresného súdu Prešov z oddielu Sa, vložka č. 18/P je zrejmé, že žalovaný bol dňa 17.10.2009 vymazaný z Obchodného registra Okresného súdu Prešov ex offo.
Podľa § 19 O.s.p. spôsobilosť byť účastníkom konania má ten, kto má spôsobilosť mať práva a povinnosti, inak len ten komu ju zákon priznáva.
Z vyššie citovaného ustanovenia zákona vyplýva, že aby fyzická či právnická osoba mohla byť účastníkom konania musí mať určité právne relevantné vlastnosti, okrem iného civilno-procesnú subjektivitu, teda spôsobilosť byť účastníkom civilného procesu (spôsobilosť mať procesné práva a povinnosti) , ktorej predpokladom je hmotnoprávna subjektivita vo význame spôsobilosti mať práva a povinnosti podľa hmotného práva.
Pokiaľ ide o právnické osoby, podľa § 19 ods. 2 Občianskeho zákonníka právnické osoby, ktoré sa zapisujú do obchodného alebo iného zákonom určeného registra môžu nadobúdať práva a povinnosti
odo dňa účinnosti tohto zápisu, pokiaľ osobitný zákon neustanovuje inak. Tieto právnické osoby zanikajú dňom výmazu z obchodného registra.
Z už spomenutého výpisu z obchodného registra je zrejmé, že dňa 17.10.2009 bol žalobcom označený žalovaný z Obchodného registra Okresného súdu Prešov vymazaný ex offo, teda nemá v zmysle vyššie citovaných ustanovení zákona civilno-procesnú subjektivitu, ktorú stratil v priebehu konania.
Podľa § 107 ods. 4 O.s.p., ak po začatí konania zanikne právnická osoba, súd pokračuje v konaní s právnym nástupcom a ak právneho nástupcu niet súd konanie zastaví. Z uvedeného dôvodu keďže došlo k zániku žalovaného bez právneho nástupcu súd konanie zastavil.
O trovách konania súd rozhodol podľa § 146 ods. 1 písm. c/ O.s.p., podľa ktorého žiaden z účastníkov nemá právo na náhradu trov konania podľa jeho výsledku ak konanie bolo zastavené.